EkBass/fiwiki-20250220-pages-articles huggingface dataset:
Darron Gibson

Darron Gibson (s. 25. lokakuuta 1987 Derry, Pohjois-Irlanti) on irlantilainen jalkapalloilija, joka edustaa Englannin valioliigassa pelaavaa Evertonia. Hän on pelipaikaltaan keskikenttäpelaaja. Gibson debytoi Unitedin edustusjoukkueessa 26. lokakuuta 2005 Carling Cupin ottelussa Barnetia vastaan. Kaudesta 2008–2009 alkaen hän on saanut enenevässä määrin peliaikaa joukkueessa. Hän on pelannut myös lainasopimuksella Royal Antwerpissä ja Wolverhampton Wanderersissa. Tammikuussa 2012 Gibson siirtyi Evertoniin. Gibson pelasi Pohjois-Irlannin juniorimaajoukkueissa, mutta siirtyi sittemmin Irlannin riveihin. Hän teki debyyttinsä Irlannin miesten maajoukkueessa 22. elokuuta 2007 ottelussa Tanskaa vastaan. == Lähteet == == Aiheesta muualla == * Darron Gibsonin pelaajatilastot * Darron Gibsonin esittely Irlannin jalkapalloliiton sivustolla Luokka:Irlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Suur-Ahvenkosken koulu

Suur-Ahvenkosken koulu on Pyhtään kirkonkylässä sijaitseva peruskoulu. Koulun osoite on Pyhtäänkuja 1, ja se sijaitsee kirkonkylän länsiosassa Kymijoen Pyhtäänhaaran länsipuolella. Koulussa toimii vuosiluokat 1–6 ja siellä on 44 oppilasta (2018). Koulussa on tilat myös esikoulua varten. Koulu on perustettu Suur-Ahvenkosken kansakouluna vuonna 1894. == Lähteet == ==Aiheesta muualla== *Suur-Ahvenkosken koulun sivut Luokka:Pyhtää Luokka:Suomen peruskoulut
Pesäpallon Suomenmestaruuskilpailut 1926

Vuonna 1926 SVUL:n pesäpallojaostoon kuului 19 jäsenseuraa. Näissä seuroissa oli 948 jäsentä. Vuoden aikana jaoston jäseneksi hyväksyttiin 11 uutta jäsenseuraa. SVUL:n pesäpallojaostoon kuuluivat ainakin seuraavat urheiluseurat: Kortesjärven Järvi-Veikot- Keskusradan Urheiluseura, Seinäjoki- Ilmajoen Kisailijat- Pukinmäen Ponnistajat, Helsinki- Harlun Urheilijat- Eskolan Eskot, Kannus- Kokkolan Veikot- Haminan Vesa- Joensuun SLU- Joensuun Kalevaiset- Hammaslahden Lähde, Pyhäselkä- Taipaleen Vekara, Liperi- Kuopion Urheilu-Veikot- Tampereen Pyrintö- Räisälän Pamaus. Pesäpallon Suomenmestaruuskilpailut 1926 oli SM-kilpailujen viides kausi. Mestaruuden voitti Helsingin Pallonlyöjät. HPL:n Erik Salin oli sarjan liukkain etenijä kahdeksalla tuodulla juoksullaan. Loppuottelussa HPL voitti paikalliskilpailijan Pallo-Toverit, tämä on ainoa kerta loppuotteluiden historiassa, kun finalistit ovat samalta paikkakunnalta. == Ottelut == 1.kierros Kaikki 1. kierroksen ottelut pelattiin 29. elokuuta Joukkue #1 Tulos Joukkue #2 Helsingin Pallo-Toverit 6–3 Viipurin Rykmentti Haminan suojeluskunta 1–4 Riihimäen Pallonlyöjät Loviisan Tor 8–6 Lahden suojeluskunta Viipurin Pallonlyöjät 4–6 Helsingin Pallonlyöjät Loimaan Voima 4–21 Toijalan Vauhti Tampereen Pyrintö lepovuorossa Tampereen Pyrintö lepovuorossa Tampereen Pyrintö lepovuorossa 2.kierros 2\. kierroksen ottelut pelattiin 5-10. syyskuuta Joukkue #1 Tulos Joukkue #2 Helsingin Pallonlyöjät 25–13 Toijalan Vauhti Tampereen Pyrintö 6–3 Loviisan Tor Helsingin Pallo-Toverit 4–3 Riihimäen Pallonlyöjät Välierä 16\. syyskuuta. Joukkue #1 Tulos Joukkue #2 Helsingin Pallo-Toverit 7–5 Tampereen Pyrintö Helsingin Pallonlyöjät lepovuorossa Helsingin Pallonlyöjät lepovuorossa Helsingin Pallonlyöjät lepovuorossa Loppuottelu Ottelu pelattiin 19. syyskuuta. Joukkue Yht. Helsingin Pallo-Toverit 0 0 1 0 2 0 0 3 Helsingin Pallonlyöjät 0 2 0 2 0 1 0 5 == Mitalistijoukkueet== === Helsingin Pallonlyöjät === * 1. Väinö Kinnunen * 2. Erik Salin * 3. Ville Lindström * 4. Niilo Mikkola * 5. Urho Veneskoski * 6. 'Vege' Tuominen * 7. Eino Kajaste * 8. H. Heino * 9. Artturi Kontio * Kallio * Orko * Urho Palamaa === Pallo-Toverit === * 1. Erkki Merinen * 2. I. Vilja * 3. Onni Saloranta * 4. Yrjö Halonen * 5. Lauri Vilhelm Ruohola * 6. Lauri Vuorenkoski * 7. Reino Raski * 8. Paavo Miettinen * 9. Yrjö Reijonen * N. Pakarinen * Vilho Palomaa ==Nuorten SM-sarja 1926== Nuoret pelasivat ensimmäisen kerran mestaruudesta, jonka voitti Tampereen Pyrintö. ==Lähteet== * http://www.pesis.fi/artikkeliarkisto/?num=35072 * http://www.mrasilainen.com/ * SVUL:n pesäpallojaoston pöytäkirjat vuodelta 1926. Suomen Pesäpalloliiton arkisto. Suomen Urheiluarkisto. * ==Aiheesta muualla== * http://vessix.kotisivukone.com/files/vessix.kotisivukone.com/Pesis/1926/1926-sarjat.xls Miesten 1926 Luokka:Vuoden 1926 urheilu
NBA-kausi 1983–1984

NBA-kausi 1983–1984 oli NBA-liigan 38. kausi. Runkosarja käynnistyi 28. lokakuuta 1983 ja päättyi 15. huhtikuuta 1984, jonka jälkeen käynnistyivät pudotuspelit. Mestaruus ratkesi 12. kesäkuuta, kun Boston Celtics voitti Los Angeles Lakersin finaalisarjassa otteluvoitoin 4–3. ==Tapahtumia== * Tähdistöottelu pelattiin Denverissä. Idän joukkue voitti ottelun 154–145 ja ottelun parhaana pelaajana palkittiin Detroit Pistonsin Isiah Thomas. * David Stern aloitti liigan neljäntenä komissaarina. * Pudotuspeleihin pääsevien joukkueiden määrää kasvatettiin 16:een entisestä 12:sta. * Kareem Abdul-Jabbar ohitti Wilt Chamberlainin NBA:n historian eniten pisteitä tehneenä pelaajana. * Denver Nuggets ja Detroit Pistons tekivät NBA:n yhden ottelun piste- ennätyksen Detroitin 186–184-voittoon kolmen jatkoajan jälkeen päättyneessä ottelussa. * Dallas Mavericks ja Utah Jazz pääsivät seurahistoriansa ensimmäistä kertaa pudotuspeleihin. Molemmat voittivat ensimmäisen kierroksen ottelusarjansa ja putosivat jatkosta toisella kierroksella. * Clippers pelasi viimeisen kautensa San Diegossa. ==Runkosarja== Läntinen konferenssi V H V% Los Angeles Lakers * 54 28 65.9% Utah Jazz * 45 37 54.9% Portland Trail Blazers 48 34 58.5% Dallas Mavericks 43 39 52.4% Seattle SuperSonics 42 40 51.2% Phoenix Suns 41 41 50.0% Denver Nuggets 38 44 46.3% Kansas City Kings 38 44 46.3% Golden State Warriors 37 45 45.1% San Antonio Spurs 37 45 45.1% San Diego Clippers 30 52 36.6% Houston Rockets 29 53 35.4% Itäinen konferenssi V H V% Boston Celtics * 62 20 75.6% Milwaukee Bucks * 50 32 61.0% Philadelphia 76ers 52 30 63.4% Detroit Pistons 49 33 59.8% New York Knicks 47 35 57.3% New Jersey Nets 45 37 54.9% Atlanta Hawks 40 42 48.8% Washington Bullets 35 47 42.7% Cleveland Cavaliers 28 54 34.1% Chicago Bulls 27 55 32.9% Indiana Pacers 26 56 31.7% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Adrian Dantley Utah Jazz 30.6 Levypalloja per ottelu Moses Malone Philadelphia 76ers 13.4 Syöttöjä per ottelu Magic Johnson Los Angeles Lakers 13.1 Riistoja per ottelu Rickey Green Utah Jazz 2.7 Torjuntoja per ottelu Mark Eaton Utah Jazz 4.3 Pelitilanneheittojen tarkkuus Artis Gilmore San Antonio Spurs 63.1% Vapaaheittojen tarkkuus Larry Bird Boston Celtics 88.8% Kolmen pisteen heittojen tarkkuus Darrell Griffith Utah Jazz 36.1% ==Pudotuspelit== ==Palkitut pelaajat== * Arvokkain pelaaja (MVP): Larry Bird, Boston Celtics * Vuoden tulokas: Ralph Sampson, Houston Rockets * Vuoden puolustuspelaaja: Sidney Moncrief, Milwaukee Bucks * Paras kuudes pelaaja: Kevin McHale, Boston Celtics * Vuoden valmentaja: Frank Layden, Utah Jazz * Finaalien MVP: Larry Bird, Boston Celtics == Aiheesta muualla == Luokka:NBA-kaudet Luokka:Vuoden 1983 koripallo Luokka:Vuoden 1984 koripallo
Erik Demaine

Erik D. Demaine (s. 28. helmikuuta 1981 Halifax, Nova Scotia, Kanada), on tietotekniikan professori MITissä Yhdysvalloissa. Demaine teki palkitun väitöskirjansa Waterloon yliopistossa paperintaittelun matematiikan alalta. New Yorkin Modernin taiteen museossa on Demainen origami, jossa on toisiinsa kiertyneinä kaksi paperikehää. Demainen isä on kuvanveistäjä Martin Demaine. == Lähteet == ==Aiheesta muualla== * Kuva Kaartuvasta origamista Luokka:Kanadalaiset tieteilijät Luokka:Tietojenkäsittelytieteilijät Luokka:Vuonna 1981 syntyneet Luokka:Elävät henkilöt
Zyxel

Zyxel Communications Corporation on taiwanilainen tietoliikenneyhteyslaitteiden valmistaja, jonka pääkonttori on Hsinchussa. Yhtiön tuotevalikoimaan kuuluu laaja valikoima DSL-modeemeja. Yritys on perustettu vuonna 1989. Sen liikevaihto oli 467 miljoonaa dollaria vuonna 2014. Zyxel on osa Unizyx Holding Corporationia. == Lähteet == == Aiheesta muualla == *Zyxelin virallinen sivusto Luokka:Taiwanilaiset elektroniikkayhtiöt Luokka:Tietotekniikan tuotemerkit
Pesäpallon Suomenmestaruuskilpailut 1927

Pesäpallon Pesäpallon Suomenmestaruuskilpailut 1927 oli kuudes SM-kilpailujen kausi. Mestaruuden voitti Helsingin Pallonlyöjät. Vuonna 1927 Suomen Voimistelu- ja Urheiluliiton pesäpallojaoston jäsenseuroja oli yhteensä 26 ja näissä seuroissa oli 1 266 jäsentä. Vuoden aikana SVUL:n pesäpallojaostoon liittyi 8 uutta jäsenseuraa. == Kilpailun kulku == Loppuottelun juoksulista: Joukkue Yht. Helsingin Pallonlyöjät 0 4 8 1 1 0 1 15 Lahden suojeluskunta 3 3 0 0 0 0 3 9 ==Mitalistijoukkueet== === Helsingin Pallonlyöjät === * 1. Väinö Kinnunen, 3-vahti * 2. Erik Salin, koppari * 3. Ville Lindström, 1-vahti * 4. Niilo Mikkola, polttaja * 5. Urho Veneskoski, lukkari * 6. Veikko Tuominen, 2-varavahti * 7. H. Heino, 2-vahti * 8. Tauno Aho, 3-varavahti * 9. Yrjö Koskinen, sieppari * Olavi Niemi * Unto Turpeinen === Lahden suojeluskunta === * 1. Lauri Laune, 3-vahti * 2. Jaakko Luhtanen, koppari * 3. Olli Veijola, lukkari * 4. Lauri Salminen, sieppari * 5. Paavo Nuotio, polttaja * 6. Pauli "Pali" Edvard Hannula, 2-vahti * 7. Paavo Laine, 2-varavahti * 8. Yrjö Kotikoski, 3-varavahti * 9. E. Koskelainen, 1-vahti * G. Tarkkila * L. Elomaa * T. Hasu * Tauno Byckling (siirtyi alkukaudesta VPL:iin) ==Nuorten SM-sarja == Helsingin Pallonlyöjien (HPL) kokoonpano:http://www.joensuunmaila.fi/historia/1958-1960/yv58.html *1. Roy (Roi) Salmela, sieppari, *2. Gustafsson, 2-vahti, *3. Malmström, 3-vahti, *4. Niemi, 1-vahti, *5. U. Turpeinen, koppari, *6. Tuominen, 2-varavahti, kapteeni, *7. Heino, polttaja, *8. Aho, lukkari, *9. Vuorisalo, 3-varavahti. ==Lähteet== * http://www.pesis.fi/artikkeliarkisto/?num=35069 * http://www.mrasilainen.com/ * SVUL:n pesäpallojaoston pöytäkirjat vuodelta 1927. Suomen Pesäpalloliiton arkisto. Suomen Urheiluarkisto. * SVUL:n toimintakertomus 1927 sivut 51-52 Miesten 1927 Luokka:Vuoden 1927 urheilu
Super-Hyper Hitit Vol 13

Super-Hyper Hitit Vol. 13 on Smurffien kolmastoista albumi vuodelta 2005. Vuoden 2005 marraskuussa levy myi platinaa. == Kappaleet == # # # # # # # # # # # # # # == Lähteet == Luokka:Vuoden 2005 albumit Luokka:Smurffien albumit
Mazarrón

Mazarrón on kunta Murcian alueella kaakkoisessa Espanjassa. Kunnan väkiluku vuonna 2016 oli 30 704. Kunnan keskustaajaman lisäksi tärkeä asutuskeskittymä on Puerto de Mazarrón, josta lännessä Bolnuevoon asti ulottuvien hiekkarantojen läheisyyteen on kasvanut rannalle lomakylä. == Nähtävyyksiä == Mazarrónin ja Cartagenan välisellä Tiñosonniemellä on ennen Espanjan sisällissotaa rakennettu linnoitus. Siihen kuuluvat Castillitosin, Jorelin ja Atalyon rannikkotykistöpatterit suojasivat Cartagenan laivastotukikohtaa. == Liikenne == Lähin lentoasema on Murcia-San Javier. Lähimmät lomalennot lentävät pohjoisessa Alicanteen ja etelässä Almeríaan. Molemmista kaupungeista on moottoritieyhteys Mazarrónin luoteispuolelle. == Lähteet == == Aiheesta muualla == * Mazarrónin kunnan sivusto Luokka:Murcian kunnat
Resonaattorikitara

Metalliresonaattorikitara ja resonaattorikitara ovat akustisen kitaran muunnoksia. Ominaista resonaattorikitaralle on metallinen, kalskahtava ääni sekä tavallista akustista kitaraa kovempi äänenvoimakkuus. Kielten värähtely siirtyy tallan kautta pyöreään metallikartioon, joka toimii kitaran sisäisenä resonaattorina ja vahvistaa ääntä. Instrumentteja alettiin kehittää 1920-luvulla, kun Dopyeran veljekset perustivat "National Guitarin" ja myöhemmin "Dobron". Varhaisessa Dobro-kitarassa oli puinen koppa ja maljan muotoinen resonaattori. == Lähteet == == Aiheesta muualla == Luokka:Kitara da:Resonator guitar
Heinrich Vollmer

Heinrich Vollmer (26. heinäkuuta 1885 Altdorf, Esslingen - 1\. heinäkuuta 1961 Tübingen) oli saksalainen asesuunnittelija ja liikemies. Uransa aikana hän muun muassa työskenteli Erma Werken pääsuunnittelijana Erfurtissa ja perusti Vollmer Werke -nimisen konepajan Biberach an der Rißiin. Parhaiten Vollmer tunnetaan vuonna suunnittelemansa MP-40-konepistoolin kehittäjänä. Hän kehitti aseen Bertold Geipelin suunnitteleman MP36-prototyypin pohjalta. Wehrmacht otti MP-40:n käyttöön vuonna 1940, ja toisen maailmansodan loppuun mennessä asetta valmistettiin yhteensä 1,2 miljoonaa kappaletta. MP-40:n lisäksi Vollmer suunnitteli muun muassa Erma Maschinenpistole 1935 -konepistoolin. Luokka:Asesuunnittelijat Luokka:Saksalaiset keksijät Luokka:Vuonna 1885 syntyneet Luokka:Vuonna 1961 kuolleet
Pesäpallon Suomenmestaruuskilpailut 1928

Pesäpallon Pesäpallon Suomenmestaruuskilpailut 1928 oli seitsemäs SM- kilpailujen kausi. Mestaruuden voitti Viipurin Pallonlyöjät, joka loppuottelussa kukisti Haminan. Kolmas lopputurnausjoukkue oli Riihimäen suojeluskunta. Riihimäen joukkue tunnettiin myös nimillä Riihimäen Palloseura ja Riihimäen Pallonlyöjät. Ilmoittautuminen sarjaan lienee tehty kuitenkin suojeluskunnan nimissä, jota nimeä myös SVUL:n pesäpallojaosto toimintakertomuksessaan käyttää.SVUL:n toimintakertomus 1928 sivut 54-55 == Kilpailun kulku == 1.kierros 1\. kierroksen ottelut pelattiin 19.-26. elokuuta Joukkue #1 Tulos Joukkue #2 Haminan Palloilijat 11–3 Kymintehtaan Urheiluseura Helsingin Pallonlyöjät 4–3 Tampereen Pyrintö Helsingin Pallo-Toverit 9–4 Tampereen Mailapojat Toijalan Vauhti 10–15 Riihimäen suojeluskunta Viipurin Pallonlyöjät 12–11 Lahden suojeluskunta Joensuun Kalevaiset lepovuorossa Joensuun Kalevaiset lepovuorossa Joensuun Kalevaiset lepovuorossa 2.kierros 2\. kierroksen ottelut pelattiin 2-4. syyskuuta Joukkue #1 Tulos Joukkue #2 Viipurin Pallonlyöjät 8–0 Joensuun Kalevaiset Haminan Palloilijat 14–7 Helsingin Pallonlyöjät Helsingin Pallo-Toverit 5–8 Riihimäen suojeluskunta Lopputurnaukseen selvisi kolme joukkuetta ja se pelattiin Lahdessa 16. syyskuuta. Välierä Joukkue #1 Tulos Joukkue #2 Haminan Palloilijat 14–4 Riihimäen suojeluskunta Viipurin Pallonlyöjät arvalla suoraan loppuotteluun Viipurin Pallonlyöjät arvalla suoraan loppuotteluun Viipurin Pallonlyöjät arvalla suoraan loppuotteluun Loppuottelu Joukkue Yht. Haminan Palloilijat 0 1 1 0 1 3 1 7 Viipurin Pallonlyöjät 0 1 2 2 3 0 3 11 == Finaalijoukkueet== === Viipurin Pallonlyöjät === * 1. Pekka Valonen, 1-pesä * 2. Onni Peltonen, sieppari * 3. Erkki Riikonen, polttaja * 4. Ville Kinnaslampi, 3-pesä * 5. Tauno Onni Byckling(Alhava), lukkari * 6. Eino Kanerva, 2-pesä * 7. Unto Suksi, koppari * 8. Gustaf Hedberg,vasenvara * 9. Emil Saure, oikeavara * vaihtopelaajat: Toimi Laine * Lagerström === Haminan Palloilijat === * Pasi Kullervo Harvela * Veikko Vapalahti * Asser Teikari * Pertti Harvela * Niilo Haaranen * Erkki Väänänen * Topi Vapalahti * Jarmo Backberg * Eino Haapanen * Mikko Tiusanen * Ville Linden * Lautala ==Lähteet== * http://www.pesis.fi/artikkeliarkisto/?num=35066 * http://mrasilainen.com/sarjat/1928/1928.htm ===Viitteet=== Miesten 1928 Luokka:Vuoden 1928 urheilu
Hip Hop Hitit Vol 7

Hip Hop Hitit Vol. 7 on Smurffien seitsemäs albumi vuodelta 2000. Marraskuussa 2000 levy saavutti Smurffeille kolme kultalevyä ja yhden platinalevyn. Melkein 50 000 kappaleen myyntiin yltänyt Hip Hop Hitit vol 7 oli vuoden 2000 kahdeksanneksi ostetuin levy Suomessa. == Kappaleet == # # # # # # # # # # # # # # == Lähteet == * levy myynnistä * Hip Hop Hitit Vol 7 discogs.com -sivustolla === Viitteet === Luokka:Vuoden 2000 albumit Luokka:Smurffien albumit
Salme Koskinen

Salme Kaarina Paimander (o.s. Koskinen, s. 20. huhtikuuta 1944 Turku) on entinen suomalainen telinevoimistelija. Salme Koskinen sijoittui Tokion 1964 kesäolympialaisten telinevoimistelun 8-ottelussa 80:nneksi. Yksittäisillä telineillä hän sijoittui parhaimmillaan eritasonojapuilla 60:nneksiArponen. Hän osallistui MM-kilpailuihin vuonna 1962. Pohjoismaiden mestaruuskilpailuissa hän sijoittui neljänneksi vuonna 1965. Seuratasolla Salme Koskinen edusti Turun Urheiluliittoa. Hän voitti moniottelussa SM-hopeaa vuonna 1964 sekä SM-pronssia vuosina 1960, 1962 ja 1963. Hän on pituudeltaan 172-senttinen, ja Suomen vuoden 1964 olympiajoukkue-esitteessä häntä kutsuttiin "kenties maailman pisimmäksi naisvoimistelijaksi". Hänen aviomiehensä Timo Paimander voitti jalkapallon Suomen-mestaruuden vuonna 1965. ==Lähteet== * * ===Viitteet=== Luokka:Suomalaiset telinevoimistelijat Luokka:Vuonna 1944 syntyneet Luokka:Elävät henkilöt
Juha Lahdenranta

Juha Kalevi Lahdenranta (s. 12. kesäkuuta 1976 Pori) on suomalainen kiekonheittäjä. Hän edustaa Porin Yleisurheilua ja häntä valmentaa Erkki Helanoja. Hän edusti vuoteen 2002 asti Nivalan Urheilijoita. Lahdenranta sijoittui Euroopan talviheittocupissa 12:nneksi 2009. Suomi−Ruotsi- maaottelussa hän kilpaili ensimmäisen kerran 2019. Hänen ennätyksensä on 60,90 metriä, jonka hän heitti 16. heinäkuuta 2009 Porissa. Hän saavutti SM-hopeaa Lappeenrannassa 2019 sekä SM-pronssia Tampereella 2008 ja 2021. Kiekon SM- hallikilpailuissa hän on saavuttanut hopeaa 2015, 2018 ja 2019 sekä pronssia 2009 ja 2013. ==Saavutukset== Nuorten SM-kisat: * 1992 P16 2. (53,70) * 1994 P18 2. (53,74) * 1995 M19 1. (51,80) * 1998 M22 1. (51,11) Kalevan kisat: * 1996 18. (46,70) * 1998 17. (47,28) * 1999 13. (50,41) * 2001 9. (54,13) * 2002 10. (51,34) * 2003 8. (55,99) * 2004 7. (55,81) * 2005 6. (57,54) * 2006 4. (55,91) * 2007 4. (57,68) * 2008 3. (59,45) * 2009 5. (56,61) * 2010 5. (54,16) * 2012 10. (52,41) * 2013 4. (54,38) * 2014 8. (51,17) * 2015 5. (52,41) * 2016 5. (54,53) * 2017 5. (53,62) * 2018 4. (54,10) * 2019 2. (53,02) * 2020 10. (49,20) * 2021 3. (52,46) ==Lähteet== * Luokka:Suomalaiset kiekonheittäjät Luokka:Vuonna 1976 syntyneet Luokka:Elävät henkilöt
Hip Hop Hitit Vol 8

Hip Hop Hitit Vol. 8 on Smurffien kahdeksas albumi vuodelta 2001. Marraskuussa 2001, levy saavutti Smurffeille 2 kultalevyä ja yhden platinalevyn . == Kappaleet == # # # # # # # # # # # # # == Lähteet == == Aiheesta muualla == *tiedote Luokka:Vuoden 2001 albumit Luokka:Smurffien albumit
Eira Lehtonen

Eira Lydiard (o.s. Lehtonen, 22. tammikuuta 1939 Turku – 24. marraskuuta 1984 Uusi-Seelanti) oli suomalainen telinevoimistelija. Eira Lehtonen sijoittui Rooman 1960 kesäolympialaisten telinevoimistelun joukkuekilpailussa 13:nneksi ja 8-ottelussa 82:nneksi. Tokion 1964 kesäolympialaisten 8-ottelussa hän sijoittui 66:nneksi. Hän osallistui MM-kilpailuihin vuosina 1958, 1962 ja 1966 sekä EM-kilpailuihin vuosina 1963 ja 1965. Seuratasolla Eira Lehtonen edusti Turun Urheiluliittoa. Hän voitti Suomen mestaruuden moniottelussa vuosina 1961, 1964 ja 1966, puomilla vuosina 1955–1959 ja 1966, nojapuilla vuosina 1956 ja 1958 sekä hypyssä vuonna 1966. Eira Lehtonen avioitui kuuluisan kestävyysjuoksuvalmentajan, uusiseelantilaisen Arthur Lydiardin kanssa. == Lähteet == * Luokka:Suomalaiset telinevoimistelijat Luokka:Vuonna 1939 syntyneet Luokka:Vuonna 1984 kuolleet
Gedeon Burkhard

Gedeon Burkhard (s. 3. heinäkuuta 1969 München) on saksalainen televisionäyttelijä. Hän on tunnettu pääasiassa Alex Brandtnerin roolista itävaltalais-saksalaisessa tv-sarjassa Poliisikoira Rex vuosina 1998–2001. Hän näytteli Wilhelm Wickiä elokuvassa Kunniattomat paskiaiset. Gedeon Burkhard syntyi vuonna 1969 Münchenissä ja opiskeli sisäoppilaitoksessa Englannissa. Vuonna 1979 hän esiintyi kymmenvuotiaana saksalaisessa tv-sarjassa Veri ja kunnia (Blut und Ehre). Managerina toimi hänen isänsä Wolfgang Burkhard. Asuessaan Yhdysvalloissa 1990-luvulla Burkhard työskenteli useissa rooleissa saamatta juurikaan tunnustusta. Hän avioitui Las Vegasissa, mutta erosi jo neljän kuukauden kuluttua. Sitten Burkhard muutti Wieniin esiintyäkseen sarjassa Poliisikoira Rex ja asuikin siellä viisi vuotta. Poistuttuaan sarjasta hän muutti Berliiniin. Kölnissä Burkhard näytteli tv-sarjassa Alarm für Cobra 11 - Die Autobahnpolizei salapoliisi Chris Ritteriä, kunnes roolihahmo käsikirjoitettiin kuolleeksi Burkhardin halutessa lopettaa roolin esittämisen marraskuussa 2007. Vuoden 2007 jälkeen hän palasi Berliiniin, sillä tahtoi olla lähellä ainoaa tytärtään, Gioiaa. Näyttely kutsui häntä taas, ja Burkhard esiintyi Quentin Tarantinon elokuvassa Kunniattomat paskiaiset (2009). 2010-luvulla hän on näytellyt muun muassa italialaissarjassa La Narcotici. Luokka:Saksalaiset näyttelijät Luokka:Saksanitalialaiset Luokka: Vuonna 1969 syntyneet Luokka: Elävät henkilöt
Pesäpallon Suomenmestaruuskilpailut 1929

Pesäpallon Suomenmestaruuskilpailut 1929 oli kahdeksas SM-kilpailujen kausi. Mestaruuden Kouvolassa pelatussa lopputurnauksessa voitti Lahden Mailaveikot. Kilpailu käytiin viimeistä kertaa ns. Cup-systeemillä. Vuonna 1930 siirryttiin aluesarjajärjestelmään. == Kilpailun kulku == Loppuottelun juoksulista: Joukkue Yht. Lahden Mailaveikot 0 0 0 0 1 2 3 6 Haminan Palloilijat 0 0 0 1 2 0 0 3 ==Mitalistijoukkueet== === Lahden Mailaveikot === * Tauno Onni Byckling(Alhava),3-varav * Pauli Edvard Hannula, 2-vahti * Olli Veijola, lukkari * Lauri Salminen, sieppari * Lauri Laune, 1-vahti * Leo Leino, 3-vahti * Paavo Nuotio, polttaja * Paavo Laine, 2-varavahti * Jaakko Luhtanen, koppari * G. Tarkkila === Haminan Palloilijat === * 1. Pertti Harvela, 2-vahti * 2. Pasi Kullervo Harvela, lukkari * 3. Veikko Vapalahti, koppari * 4. Niilo Haaranen, 2-varavahti * 5. Eino Haapanen, polttaja * 6. Leo Manninen, * 7. Urho Veneskoski, 3-vahti * 8. Mikko Tiusanen * 9. Olavi Paavola, 1-vahti * Jarmo Backberg, sieppari * Erkki Väänänen, 3-varavahti ==Lähteet== * http://www.pesis.fi/artikkeliarkisto/?num=35064 * http://www.mrasilainen.com/ * SVUL:n toimintakertomus 1929 Miesten 1929 Luokka:Vuoden 1929 urheilu
Smurffit Rock-Festareilla

Smurffit Rock-Festareilla on Smurffien bonus-CD vuodelta 2001. Levy on Hip Hop Hitit Vol 8:n lisälevy, joka julkaistiin 19. marraskuuta 2001. "Live-levy" on taltioitu Smurffien maailmankiertueen päätöskeikalla Smurffimaan kotiareenalla. == Kappaleet == # Intro # Näkkärii ja voita (Kisses In The Classroom) # Smurffirokki soi (Ja rokki soi) # Hervoton ahkio (Levoton Tuhkimo) # Friduna skikuna (Friduna Skikuna) # Smurffin kanssa tandemilla (Ajetaan tandemilla) # Smurffit on rock! (Million Volts) == Aiheesta muualla == *Hip Hop Hitit + Bonus-CD Luokka:Vuoden 2001 albumit Luokka:Smurffien albumit
Etelänhopeatäplä

Etelänhopeatäplä (Argynnis laodice) on täpläperhosten heimoon kuuluva suurehko päiväperhonen. == Koko ja ulkonäkö == Etelänhopeatäplän siipien kärkiväli on noin 48–62 mm. Naaraat ovat keskimäärin koiraita kookkaampia. Koiraan siipien yläpinnan pohjaväri on kirkkaan kellanruskea, missä on suuritäpläisiä mustia kirjauksia. Takasiiven alapinnan tyvi on vaalean oliivinvihreä, jossa on ruskeita juovia. Valkoinen katkonainen poikkijuova erottaa sen ulommasta osasta, jonka pohjaväri on violetinruskea. Naaraan siipien yläpinnan pohjaväri on vaaleampi kuin koirailla. == Levinneisyys == Etelänhopeatäplän levinneisyys ulottuu Itä-Euroopasta (Baltian maat, Puola, Unkari) Aasiaan Länsi-Kiinaan ja Assamiin. Suomessa lajia tavataan harvinaisena vaeltajana etelärannikon läheisyydessä. Joitakin havaintoja on kauempaa sisämaasta, pohjoisin Leppävirralta. Laji on saattanut talvehtia Suomessa joinakin vuosina. Suomea lähin pysyvä kanta on Virossa, ja vaellusta Suomeen on tapahtunut vuosina, jolloin lajia on ollut runsaasti Suomenlahden eteläpuolella. Etelänhopeatäplän menestymistä Suomessa rajoittaa todennäköisesti talvien kylmyyden sijaan niiden sateisuus. == Elinympäristö == Etelänhopeatäplän elinympäristöä ovat esimerkiksi metsänaukeat, metsänreunat ja puutarhat. == Lentoaika ja elintavat == Etelänhopeatäplän lentoaika on yleensä heinä–elokuussa. Suomessa vaeltavia yksilöitä on tavattu yleensä heinäkuun lopulla ja elokuun alkupuolella. Laji talvehtii keskenkasvuisena toukkana. == Ravintokasvi == Toukan ravintokasveja ovat orvokit (Viola). == Lähteet == * * *P. Pakkanen: Etelänhopeatäplä (Argynnis laodice) == Aiheesta muualla == *LuontoPortti: Etelänhopeatäplä (Argynnis laodice) *Suomen Perhoset: Etelänhopeatäplä *UniProt, Taxonomy: Argynnis laodice Luokka:Kaposiivet ja hopeatäplät
Célia Šašić

Célia Šašić (o.s. Okoyino da Mbabi, s. 27. kesäkuuta 1988 Bonn) on saksalainen jalkapalloilija, pelipaikaltaan hyökkääjä. Hän pelasi Saksan naisten maajoukkueessa 111 maaottelua, joissa hän teki 63 maalia. Šašić esiintyi ensimmäisen kerran Saksan maajoukkueessa 16-vuotiaana tammikuussa 2005. Hän on saavuttanut alle 19-vuotiaiden maailmanmestaruuden Thaimaassa 2004, olympiapronssia Pekingissä 2008 sekä Euroopan-mestaruuden vuosina 2009 ja 2013. Vuoden 2013 EM-kisoissa hän oli Saksan paras maalintekijä kahdella alkulohkossa tekemällään maalilla. Hän pelasi myös naisten MM-kisoissa 2011 ja teki neljässä ottelussa kaksi maalia. Vuoden 2015 MM-kisoissa hän teki kuusi maalia ja oli kisojen paras maalintekijä. Seuratasolla Šašić edusti viimeksi 1. FFC Frankfurtia. Vuoteen 2013 saakka hän pelasi SC 07 Bad Neuenahrissa. Heinäkuussa 2015 Šašić ilmoitti Facebook-tilillään lopettavansa aktiiviuransa. == Lähteet == * * === Viitteet === == Aiheesta muualla == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1988 syntyneet Luokka:Elävät henkilöt
Lentopallo kesäolympialaisissa 1992

Vuoden 1992 kesäolympialaisten lentopallo käytiin 26. heinäkuuta – 9. elokuuta 1992 Barcelonassa. Kisoihin osallistui yhteensä 231 urheilijaa (142 miestä ja 89 naista) 13 eri maasta. Lentopallo oli kahdeksatta kertaa mukana olympialaisten ohjelmassa. == Mitalistit == === Miehet === Kultaa Hopeaa Pronssia == Naiset == Kultaa Hopeaa Pronssia Yhdistynyt joukkue == Mitalitaulukko == 1 1 0 0 1 1 1 0 0 1 3 Yhdistynyt joukkue 0 1 0 1 3 0 1 0 1 5 0 0 2 2 == Lähteet == * Sport-Reference: Volleyball at the 1992 Barcelona Summer Games Luokka:Kesäolympialaiset 1992 1992 Olympialaiset Olympialaiset
Simone Laudehr

Simone Laudehr (s. 12. heinäkuuta 1986 Regensburg) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa 103 maaottelua, joissa hän on tehnyt 26 maalia. Laudehr esiintyi ensimmäisen kerran Saksan maajoukkueessa heinäkuussa 2007. Hän on voittanut maailmanmestaruuden vuonna 2007 sekä Euroopan-mestaruuden vuosina 2009 ja 2013. Vuoden 2007 MM-kisojen loppuottelussa Brasiliaa vastaan hän teki Saksan toisen maalin. Vuoden 2011 MM-kilpailuissa hän pelasi Saksan kaikissa neljässä ottelussa ja teki yhden maalin. Vuoden 2013 EM-kisojen puolivälieräottelussa Italiaa vastaan hän teki ottelun ainoan maalin.http://www.uefa.com/womenseuro/season=2013/matches/round=2000176/match=2011595/index.html. Vuoden 2015 MM-kilpailuissa hän pelasi kuudessa Saksan seitsemästä ottelusta ja teki niissä yhden maalin. Laudehr saavutti olympiapronssia vuonna 2008 ja voitti olympiakultaa vuonna 2016 sekä oli vuonna 2004 voittamassa alle 19-vuotiaitten maailmanmestaruutta. Seuratasolla Laudehr edustaa Bayern Münchenia. Hänen aiempia seurojaan ovat FC Tegernheim, SC Regensburg, 1. FFC Frankfurt sekä FCR 2001 Duisburg, jossa hän voitti UEFA Cupin vuonna 2009 sekä Saksan cupin vuosina 2009 ja 2010. == Lähteet == * * === Viitteet === == Aiheesta muualla == Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1986 syntyneet Luokka:Elävät henkilöt
Saskia Bartusiak

Saskia Bartusiak (s. 9. syyskuuta 1982 Frankfurt am Main) on saksalainen jalkapalloilija, pelipaikaltaan keskikenttäpelaaja. Hän pelasi Saksan maajoukkueessa 101 maaottelua ja teki niissä kolme maalia. Bartusiak pelasi ensimmäisen kerran Saksan maajoukkueessa huhtikuussa 2007. Hän voitti maailmanmestaruuden vuonna 2007 sekä Euroopan-mestaruuden vuosina 2009 ja 2013. Hän saavutti olympiapronssia vuonna 2008 ja voitti olympiakultaa vuonna 2016. Vuonna 2000 hän oli voittamassa alle 18-vuotiaitten Euroopan- mestaruutta. Seuratasolla Bartusiak edusti 1. FFC Frankfurtia vuosina 2005–2017 ja voitti UEFA Cupin vuosina 2006 ja 2008. Hänen aiempia seurojaan olivat FSV Frankfurt sekä junioriseura FV 09 Eschersheim. == Lähteet == * * === Viitteet === == Aiheesta muualla == Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1982 syntyneet Luokka:Elävät henkilöt
Tennis kesäolympialaisissa 1996

Vuoden 1996 kesäolympialaisten tennis järjestettiin Atlantassa. Tapahtumia oli neljä: miesten ja naisten kaksin- sekä nelinpelit. Kisoihin osallistui 176 urheilijaa (93 miestä ja 83 naista) 55 eri maasta. Nuorin osanottaja oli Anna Kournikova (15 vuotta ja 47 päivää) ja vanhin oli Roger Smith (32 vuotta ja 188 päivää). Parhaiten menestyi Yhdysvallat kolmella kullallaan. ==Miehet== ===Kaksinpeli=== Mitali Urheilija Kultaa Andre Agassi Hopeaa Sergi Bruguera Pronssia Leander Paes ===Nelinpeli=== Mitali Urheilija Kultaa * * * Todd Woodbridge Mark Woodforde Hopeaa * * * Neil Broad Tim Henman Pronssia * * * Marc-Kevin Goellner David Prinosil ==Naiset== ===Kaksinpeli=== Mitali Urheilija Kultaa Lindsay Davenport Hopeaa Arantxa Sánchez Vicario Pronssia Jana Novotná ===Nelinpeli=== Mitali Urheilija Kultaa * * * Gigi Fernández Mary Joe Fernández Hopeaa * * * Jana Novotná Helena Suková Pronssia * * * Conchita Martínez Arantxa Sánchez Vicario ==Mitalitaulukko== 1 3 0 0 3 2 1 0 0 1 3 0 2 1 3 4 0 1 1 2 5 0 1 0 1 6 0 0 1 1 6 0 0 1 1 ==Lähteet== *Sports-Refence: Tennis at the 1996 Atlanta Summer Games Luokka:Kesäolympialaiset 1996 1996 Luokka:Vuoden 1996 tennis
Jill Scott (jalkapalloilija)

Jill Scott (s. 2. helmikuuta 1987 Sunderland) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa vuoden 2022 EM-kilpailujen päättyessä 161 maaottelua ja tehnyt niissä 27 maalia. Hän voitti EM-kultaa vuonna 2022 sekä saavutti EM-hopeaa vuonna 2009 ja MM-pronssia vuonna 2015. Scott, lempinimeltään Crouchy, esiintyi ensimmäisen kerran Englannin maajoukkueessa 19-vuotiaana elokuussa 2006. Hän kuului Englannin joukkueeseen vuoden 2007 MM-kilpailuissa, joissa hän teki maalin alkulohkon ottelussa Argentiinaa vastaanhttp://www.fifa.com/worldfootball/statisticsandrecords/players/player=263536/index.html . Vuoden 2009 EM-kilpailujen välieräottelussa Alankomaita vastaan hän tuli kentälle jatkoajan alussa ja teki jatkoajan 26. minuutilla 2–1-voittomaalinhttp://www.uefa.com/competitions/woco/fixturesresults/round=15049/match=2001421/index.html. Vuoden 2011 MM-kilpailuissa hän teki maalin alkulohkon ottelussa Uutta- Seelantia vastaan ja tappiollisessa puolivälieräottelussa Ranskaa vastaan. Vuoden 2012 kesäolympialaisissa Scott pelasi Ison-Britannian joukkueessa ja teki maalin alkulohko-ottelussa Kamerunia vastaan. Vuoden 2013 EM-kilpailuissa hän pelasi Englannin kolmesta ottelusta kaksi kokonaan ja yhdestä toisen puoliajan mutta ei onnistunut maalinteossa.http://www.uefa.com/womenseuro/season=2013/matches/round=2000175/match=2010717/index.htmlhttp://www.uefa.com/womenseuro/season=2013/matches/round=2000175/match=2010723/index.htmlhttp://www.uefa.com/womenseuro/season=2013/matches/round=2000175/match=2010728/index.html Vuoden 2015 MM-kilpailuissa Scott pelasi kaikissa Englannin otteluissa yhtä alkulohko-ottelua lukuun ottamatta ja viisi kertaa avauskokoonpanossa. Vuoden 2017 EM-kilpailuissa hän pelasi täyden peliajan kahdessa alkulohko-ottelussa sekä voitollisessa puolivälieräottelussa Ranskaa vastaan. MM-kilpailuissa 2019 hän pelasi avauskokoonpanossa kaikissa Englannin seitsemässä ottelussa ja oli kuudessa kentällä alusta loppuun. Hän teki maalin puolivälieräottelussa Norjaa vastaan. EM-kilpailuissa 2022 hän tuli neljässä ottelussa vaihdosta kentälle ja voitti kultaa. Scott siirtyi Manchester Cityn joukkueeseen marraskuussa 2013 Evertonista.}} Tammikuussa 2021 hän palasi kevätkauden kattavalla lainasopimuksella Evertoniin. Hän pelasi kevätkaudella 2022 lainalla Aston Villassa. == Lähteet == * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Metsäkonkola

Metsäkonkola on kylä Salossa entisen Halikon kunnan keskiosassa. Kylässä sijaitsee vain Metsä-Konkolan maatila. Muutoin kyläalueella on metsäisiä mäkiä, joiden välisissä laaksoissa on peltoja ja niittyjä. Metsäkonkolan eteläosassa virtaa Kuohaoja. Metsäkonkola esiintyy ensimmäisen kerran 1600-luvun lopun Angelniemen rippikirjassa, vaikkei kylä ole Angelnimeen kuulunutkaan. Todennäköisesti Metsäkonkola on Konkolan tytärkylä, jonka rajat määriteltiin tarkasti vasta myöhäisessä isojaossa vuonna 1787. Kylän ainoa lohkotila oli vuonna 1925 perustettu Juonkallio, joka on nyttemmin hylätty. ==Lähteet== Luokka:Halikon kylät
New York Mining Disaster 1941

”New York Mining Disaster 1941” on australialaisen Bee Gees -yhtyeen kappale sekä ensimmäinen Britanniassa ja Yhdysvalloissa julkaistu single. Keväällä 1967 myyntiin tullut kappale menestyi Atlantin molemmin puolin ja sen maailmanlaajuinen myynti ylitti miljoonan levyn rajan. Sävellyksestä ja sanoituksesta vastasivat yhtyeessä soittaneet Barry ja Robin Gibb. Kappale kertoo miehestä, joka on jäänyt loukkuun maan alle kaivossortuman seurauksena. Vaimonsa valokuva ainoana muistonaan hän odottaa pelastajien tuloa kohtalotoverinsa Mr. Jonesin kanssa. Laulajan ääni ja soittimet taustalla luovat pahaenteisen tunnelman ja aavistuksen siitä, että toivo on vähissä. Kappaleessa on kuultavissa The Beatlesin vaikutus, mutta samalla siinä on mukana helposti tunnistettava alkuvuosien Bee Gees -soundi, joka väistyi vasta 1970-luvulla diskomusiikin tieltä. Kappale syntyi Bee Geesin jäsenten istuessa pimeässä Polydor Recordsin portailla kuvitellen olevansa suljettuna kaivokseen.Songfact:New York Mining Disaster He sijoittivat tarinan New Yorkiin, jossa ei kuitenkaan tapahtunut kaivosonnettomuutta vuonna 1941. Vuonna 1990 julkaistun The Bee Gees: Tales From Brothers Gibb -kirjan mukaan laulun todellinen innoittaja oli vuonna 1966 Aberfanin kylässä Walesissa sattunut tuhoisa onnettomuus, jossa vyörymään lähteneet kivihiilikaivoksen jätekasat hautasivat alleen 144 ihmistä. ”New York Mining Disaster 1941” oli Bee Gees -yhtyeelle tärkeä levytys. Se teki heidän nimeään tunnetuksi eri puolilla maailmaa ja helpotti heinäkuussa 1967 julkaistun The BeeGees First -nimisen debyyttialbumin markkinointia. LP otettiin hyvin vastaan ja se nousi albumilistojen kärkikymmenikköön niin Britanniassa kuin Yhdysvalloissakin. ”New York Mining Disaster 1941” oli albumilla mukana avaten B-puolen. == Lähteet == Luokka:Bee Geesin kappaleet Luokka:Vuoden 1967 kappaleet
Alajärven kanava

Alajärven kanava on 500 metriä pitkä avokanava Varkaudessa Taipaleen sulkukanavan yläpuolellaTarmo Hurskainen, Alajärven kanava, kanaler.arnholm.nu 2015, viitattu 27.7.2019 Unnukan Alajärven niemen poikki. Kanavan pituus on 500 metriä, leveys 12,6 metriä, syväys 4,35 metriä, ja mastonkorkeus on 24,5 metriä. Kanava kuuluu osana 4,35 metrin Saimaan syväväylään, joka kulkee Savonlinnasta Kuopioon ja Siilinjärvelle asti.Kanava rakennettiin vuosina 1970–1972 Taipaleen kanavan muutostyön päätteeksi. == Lähteet == Luokka:Varkauden kanavat
Cashis

Ca$his (oik. Ramone Johnson, s. 16. lokakuuta 1981 Chicago) on yhdysvaltalainen hip hop -artisti ja musiikkituottaja. Johnson tuli tunnetuksi singlestään ”County Hound”, joka oli Yhdysvalloissa menestys. Johnson on tullut tunnetuksi myös yhteistyöstään Eminemin ja T.I.:n kanssa. Cashis oli myös mukana kappaleessa You Don’t Know, jossa hän esiintyi Eminemin, Lloyd Banksin ja 50 centin kanssa. == Lähteet == * Luokka:Yhdysvaltalaiset musiikkituottajat Luokka:Yhdysvaltalaiset hip hop -artistit Luokka:Vuonna 1981 syntyneet Luokka:Elävät henkilöt
Tyttö ja villihanhet

Tyttö ja villihanhet (Fly Away Home) on Carroll Ballardin ohjaama tosipohjainen nuortenelokuva vuodelta 1996. Se kertoo 14-vuotiaasta Amysta ja tämän isästä, kun he lähtevät näyttämään tietä kohti etelää Amyn löytämille kanadanhanhille. Äitinsä kuoltua Amy on juuri muuttanut Uudesta-Seelannista isänsä luo Kanadaan. Elokuva on saanut innoituksensa kuvanveistäjä William Lishmanin elämästä. Caleb Deschanel oli elokuvasta ehdokkaana parhaan kuvauksen Oscar-palkinnon saajaksi. == Vastaanotto == San Francisco Examinerin Barbara Shulgasserin mielestä tarinasta olisi huonomman ohjaajan ja kuvaajan käsissä voinut tulla Free Willyn kaltainen siirappisatu, mutta onneksi asialla ovat Ballard ja Deschanel. Hänestä Jeff Daniels tekee parhaan roolinsa pitkään aikaan ja Piano-elokuvasta Oscarilla palkittu kanadalais-uusiseelantilainen Anna Paquin on roolissaan paljon parempi kuin tyypilliset Hollywood-kliseisiin opetetut lapsinäyttelijät. Chicago Sun-Timesin kriitikko Roger Ebert antoi elokuvalle kolme ja puoli tähteä neljästä ja harmitteli hieman juoneen kirjoitettuja keinotekoisia vastuksia, kuten vihaisia maanomistajia ja Pohjois-Carolinaan saapumisen määräaikoja. Hänestä jo muutamat huikeat kuvat ovat elokuvalipun arvoisia: tyttö opettamassa hanhia marssimaan päältäajettavan ruohonleikkurin perässä, isän lentoharjoitukset tai matkan loppupuolella sumusta ilmestyvät Baltimoren pilvenpiirtäjät. Helena Ylänen kirjoitti Helsingin Sanomissa elokuvan olevan sitä sykähdyttävän puhdashenkistä ja optimistista viihdettä, jota amerikkalaiset parhaimmillaan tekevät tavattoman hyvin. Tommi Aitio arvosteli samassa lehdessä elokuvan ensi-illan aikoihin suomeksi julkaistun William Lishmanin teoksen Hanhien herra. Moittiessaan kirjaa liioista eläintieteellisistä ja ilmailullisista yksityiskohdista hän toisaalta kehui Carroll Ballardin elokuvasovitusta miehen elämäntarinasta ja totesi elokuvan löytävän kirjaa paremmin tarinan kiinnostavimman ytimen painottamalla ihmisen ja luonnon herkkää vuoropuhelua. == Lähteet == Luokka:Vuoden 1996 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset perhe- elokuvat Luokka:Elokuvat linnuista Luokka:Elokuvat ilmailusta
Ohjelmatoimisto

Ohjelmatoimisto tarkoittaa liikeyritystä, joka tarjoaa esiintyjiä kuten viihdetaiteilijoita tai musiikkiyhtyeitä esimerkiksi tanssi- tai musiikkiravintoloille. Niiden etujärjestöön Suomen ohjelmatoimistot ja agentit ry. kuuluu lähes 60 yritystä.Suomen ohjelmatoimistot ja agentit. Viitattu 4.7.2016. Ohjelmatoimisto hoitaa esiintyjien palkkioiden maksut, verot ja muut käytännön järjestelyt. Useimmiten ohjelmatoimisto laskuttaa joko esiintyjältä tai ravintolalta pienehkön palvelumaksun, jolla se rahoittaa omaa toimintaansa. ==Katso myös== *Konserttitoimisto ==Lähteet== Luokka:Viihdealan yritykset
Gibson ES-150

Gibson ES-150 on vuonna 1936 esitelty sähkökitara. Runko on ontto ja siinä on kaksi f-aukkoa. Soitin on tarkoitettu sähköisesti vahvistettavaksi ja siinä on yksi kitaramikrofoni. Tämänkaltaista toteutusta kutsutaan myös puoliakustiseksi. Kaula on liimattu paikoilleen. Kitara nousi suosioon jazzin parissa. Erityisesti malli tuli tunnetuksi Charlie Christianin käyttämänä. Nykyisin hänen nimensä liittyy soittimen mikrofoniin, joka tunnetaan Charlie Christian - mallina. Sen sauvamagneettien kiinnitysruuvit ovat näkyvissä plektrasuojuksen yläpuolella. Es150
Sarakylmänperhonen

Sarakylmänperhonen (Oeneis norna) on täpläperhosten heimoon ja heinäperhosten alaheimoon kuuluva keskikokoinen päiväperhonen. Nykykäsityksen mukaan kyseessä on ilmeisesti lajikompleksi, joka Suomessakin muodostuu kolmesta geneettisesti toisistaan eroavasta perhoslajista. == Koko ja ulkonäkö == Sarakylmänperhosen etusiiven pituus on yleensä 24–29 mm. Suomessa on mitattu siipien kärkiväliksi 36–54 mm ja naaraat ovat keskimäärin koiraita suurempia. Siipien yläpinnan pääväri on vaalean kellanruskea. Postdiskaalialan juovat siiven ulkoreunassa ovat leveitä, kellertäviä ja harmaanruskeiden siipisuonten katkomia. Kellertävällä juovalla erottuu etusiivessä yleensä kaksi, takasiivessä nollasta yhteen pientä tummaa silmätäplää, joskin ylimääräiset silmätäplät ovat melko tavallisia. Siipiripset ovat valkoiset, siipisunten kohdilla mustat. Takasiiven alapuolella on leveä tummanruskea keskijuova, jonka ulko- ja sisäreuna ovat lähes valkoisia.Svenska fjärilar s. 340 s. 153 Samannäköinen laji on paljakkakylmänperhonen (Oeneis bore). == Levinneisyys ja lentoaika == Sarakylmänperhonen esiintyy Euraasian pohjoisosissa, Keski- Aasiassa Altai- ja Tarbagatai-vuoristossa sekä Japanissa. Levinneisyys ulottuu myös Pohjois-Amerikkaan.Norges sommerfugler Fennoskandiassa lajia tavataan Skandien vuoriston eteläosista (Jotunheimen) pohjoiseen Finnmarkiin ja Suomen Lappiin. Suomessa laji esiintyy suunnilleen Rovaniemen–Kuusamon linjalta pohjoiseen, mutta yleisimmillään se on vasta Tunturi-Lapissa. Lentoaika on kesä–heinäkuussa yhtenä sukupolvena. Suomessa lentoaika on yleensä kesäkuun lopulta heinäkuun puolivälin tienoille. Paras lentoaika riippuu kesän säistä.Pertti Pakkanen: sarakylmänperhonenPerhoswiki == Elinympäristö ja elintavat == Sarakylmänperhosen elinympäristöä ovat tundra, tuntureiden koivuvyöhykkeen kivikkoiset ja suomaiset kohdat sekä ylempänä kuivemmat kivikkoiset alueet ja tunturipurojen pensaikkoiset rannat. Metsävyöhykkeessä lajia tavataan koivumetsien aukeilla ja kivikkoisilla rinnesoilla. Levinneisyysalueen eteläosissa lajia esiintyy vuorten juurilla. Toukka talvehtii kaksi kertaa. Vuoden 2010 Suomen lajiston uhanalaisluokituksessa sarakylmänperhonen on luokiteltu silmälläpidettäväksi (NT)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 461 . == Ravinto == Toukan ravintokasveja ovat sarat (Carex), jäkki (Nardus stricta), tunturinurmikka (Poa alpina) ja nurmitähkiö (Phleum pratense). ==Lähteet== * * * === Viitteet === == Aiheesta muualla == *Luontoportti: Sarakylmänperhonen (Oeneis norna) *Suomen Perhoset: Sarakylmänperhonen *Iltalehti: Sarakylmänperhonen (Oeneis norna) *UniProt, Taxonomy: Oeneis norna * Bestimmungshilfe des Lepiforums * Moths and Butterflies of Europe and North Africa Luokka:Heinäperhoset
Taipaleen museokanava

Taipaleen museokanava on puoli kilometriä pitkä sulkukanava Varkaudessa, Unnukan ja Haukiveden Siitinselän välillä. Se rakennettiin vuosina 1835–1840, ja se oli Suomen ensimmäinen kanava, jossa oli sulkuportit. Kanava on nykyään museokanavana, ja se sijaitsee noin sata metriä itään toimivasta kanavasta. Taipaleen kanavan rakennustyömaalla oli myös Suomen ensimmäinen rautatie vuosina 1836–1840. 1900-luvun alussa kanavassa toimivat mylly ja saha, joiden jäänteet on nykyään poistettu. Museokanava on nykyään tyhjillään, eikä siinä ole enää puisia sulkuportteja. == Kuvia == File:Taipaleen museokanava 1.jpg|Museokanavan tasausallas File:Taipaleen museokanava 2.jpg|Museokanavan alasulku File:Taipaleen museokanava 3.jpg|Museokanavan yläsulku File:Old Taipale Canal 2.jpg|Museokanavan alapää File:Taipaleen museokanava 5.jpg|Museokanavan yläpää == Lähteet == == Aiheesta muualla == Luokka:Suomen ulkoilmamuseot Luokka:Varkauden kanavat Luokka:Varkauden nähtävyydet Luokka:Suomen 1800-luvulla rakennetut rakennukset ja rakennelmat
COMSATBw-1

COMSATBw on Saksan sotilaallinen tietoliikennesatelliittijärjestelmä. Vuoden 2011 alusta lähtien Saksan puolustusministeriö ostaa Astrium-yhtiöltä näihin satelliitteihin liittyvän tietoliikennepalvelun, jonka avulla kukin saksalaisen sotilas ulkomaankomennuksella (lähinnä Afganistanissa) saa viikoittain 30 minuuttia laajakaistayhteysaikaa ilmaiseksi. ==COMSATBw-1== Ensimmäinen saksalainen sotilastietoliikennesatelliitti laukaistiin avaruuteen Kourousta Ariane 5 -kantoraketilla 1. lokakuuta 2009. Satelliitti on Saksan ensimmäinen sotilaallinen tietoliikennesatelliitti ja liittyy Saksan asevoimien verkostosodankäynnin kykyjen kasvattamiseen. Satelliitin toteutti Milsat Services -työyhteenliittymä, jonka omistaa 75 prosenttisesti EADS Astrium ja loput ND SatCom Defence. Astrium oli tämän 2,5 tonnin painoisen satelliitin pääurakoitsija. ==COMSATBw-2== Sisarsatelliitti laukaistiin 21.5.2010. Senkin operaattorina toimii DLR. ==Lähteet== Luokka:Tietoliikennesatelliitit
Dick Clement

Richard ”Dick” Clement (s. 5. syyskuuta 1937 Westcliff-on-Sea, Essex) on brittiläinen käsikirjoittaja ja ohjaaja. Yhdessä Ian La Frenais’n kanssa hän on kirjoittanut useita suosittuja televisiosarjoja. La Frenais’n ja Clementin ensimmäinen menestyssarja oli BBC:n esittämä The Likely Lads (1964–1966). Muihin heidän yhteistyössä kirjoittamiinsa televisiosarjoihin kuuluvat muun muassa Hilut kintuissa (1974–1977) ja Näkemiin vaan, muru! Yhteistyönä he tekivät myös muun muassa käsikirjoituksen Alan Parkerin ohjaamaan elokuvaan The Commitments ja animaatioelokuvaan Virran viemää. Käsikirjoituksen Clement on tehnyt musikaaleihin Victoria’s Secret, Helen of Troy ja Barbarella. Hänen ohjaustöihinsä kuuluvat muun muassa Otley (1968) ja vuonna 1979 tehty Hilut kintuissa -elokuva. ==Lähteet== ==Aiheesta muualla== * * Clement and La Frenais' comic chemistry BBC News. 16.6.2007. Luokka:Brittiläiset televisiokäsikirjoittajat Luokka:Brittiläiset elokuvaohjaajat Luokka:Vuonna 1937 syntyneet Luokka:Elävät henkilöt
Voilokki

Voilokki on paksua huopamaista villakangasta, joka on yleensä vanutettua. Sitä käytetään hevosen loimena, pehmikkeenä ja täytteenä esimerkiksi satuloissa sekä eristystarkoituksiin. Voilokki on myös puolipaksu vanutettu huopa, satulahuopa, ja ravihevosilla selän yli menevä numerolappu.WSOY Iso tietosanakirja 10, s. 302, WSOY 1997 ISBN 951-0-20163-4 Voilokki voidaan tehdä myös nautaelämen karvasta, ja sitä käytetään esimerkiksi puuveneenrakennuksessa lautojen saumoihin tiivisteenä. Rakennusalan slangissa se tarkoittaa karvoista valmistettua levymäistä eristettä.Rakennuslehti.fi Arkisto 14.12.2013. Nykysuomen sanakirjassa voilokki määritellään näin: paksu huopamainen villakangas, josta tehdään hevosenloimia; paksuhko vanutettu huopa, jota käytetään pehmikkeenä tai eristeenä esimerkiksi satulan alla. Sana tulee etymologisen sanakirjan mukaan venäjän kielen huopaa tarkoittavasta sanasta vójlok. == Lähteet == Luokka:Kangaslajit Luokka:Hevosten varusteet
Jarl Kulle

Jarl Kulle (27. helmikuuta 1927 Truedstorp, Bjuvin kunta, Ruotsi – 3. lokakuuta 1997 Gregersboda, Österåkerin kunta, Ruotsi) oli ruotsalainen näyttelijä ja ohjaaja. Häntä pidetään Ruotsissa yhtenä sukupolvensa eturivin näyttelijöistä. Hän kävi Dramatenin näyttelijäkoulun 1946–1949, minkä jälkeen hänet kiinnitettiin Dramateniin. Hän toimi siellä suurimman osan urastaan ja esitti monia klassisia päärooleja, kuten Eugene O’Neillin näytelmässä Pitkän päivän matka yöhön, August Strindbergin Gustav III:ssa ja Shakespearen Kuningas Learissa. Vuonna 1959 Jarl Kulle otti urallaan merkittävän askelen, kun hän esitti Higginsiä musikaalissa My Fair Lady, missä hän saattoi sekä laulaa että näytellä ja, kuten hän itse hieman halveksivasti sanoi, ”hypellä”. Se johti sekä suurempaan yleisönsuosioon että laajempaan repertuaariin, ja hän sai 1960-luvulla sekä romanttisia filmirooleja että suuria rooleja musikaaleissa ja komedioissa Tukholman teattereissa. Kulle työskenteli Ingmar Bergmanin kanssa sekä näyttämöllä että elokuvissa, kuten Kesäyön hymyilyä (1955), Paholaisen silmä (1960), Puhumattakaan naisista (1964) ja Fanny ja Alexander (1982). Hän on näytellyt yhteensä yli 30 elokuvassa, joista Bergmanin töiden ohella tunnetuimpia on Karen Blixenin novelliin perustuva Ranskalainen illallinen (1987). Suomalaiseen alkuperäistekstiin perustuvat Laulu tulipunaisesta kukasta -romaanin filmatisointi Sången om den eldröda blomman (1956) ja Mika Waltarin novellin Ei koskaan huomispäivää filmatisointi Ingen morgondag (1957)https://www.elonet.fi/fi/elokuva/203710. Vuonna 1980 Kulle sai Karl Gerhardin muistopalkinnon. Lisäksi hän on saanut parhaan miespääosan esittäjän Guldbagge-palkinnon vuonna 1965 elokuvasta Häähuolia (Bröllopsbesvär) ja vuonna 1983 elokuvasta Fanny ja Alexander. ==Perhe== Jarl Kulle oli naimisissa kaksi kertaa, ja hän oli viiden tyttären isä. Hänen tyttäristään kolme on näyttelijöitä: Maria Kulle (s. 1960), Hanna Kulle (s. 1978) ja Linda Kulle (s. 1983). ==Lähteet== ==Aiheesta muualla== * * http://www.independent.co.uk/news/obituaries/obituary-jarl-kulle-1235727.html * http://www.nytimes.com/1997/10/09/arts/jarl-kulle-70-forceful-actor-of- swedish-stage-and-bergman-films.html Luokka:Ruotsalaiset näyttelijät Luokka:Vuonna 1927 syntyneet Luokka:Vuonna 1997 kuolleet
Spirit of America

Spirit of America on yhdysvaltalaisen Craig Breedloven kehittämien ennätysnopeiden maalla kulkevien kulkuneuvojen merkki. Nämä ajoneuvot ovat matalia, virtaviivaisia ja niissä on suihkumoottori.Breaking the Sound Barrier on Land Hot Rod Ne rikkoivat useita maalla ajetun nopeuden maailmanennätyksiä 1960-luvulla.1963/1964/1965: Spirit Of America driven by Craig Breedlove Unique Cars Beach Boys on tehnyt näille autoille omistetun, samannimisen laulun. == Lähteet == Luokka:Nopeusennätysajoneuvot